
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 343 

19 Μαΐου 1999 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε = 3.430 τ.μ. στη θέ¬ 
ση «Αφανόρραχα» Περιφ. Δήμου Δαύλειας Ν. Βοι¬ 
ωτίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
στο διατηρητέο κτίριο που βρίσκεται εντός του ρυ¬ 
μοτομικού σχεδίου Αθηνών επί της οδού Σμολέν- 
σκυ αριθμ. 23. 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αοιθ. 469 (1) 

Κήρυξη αναδασωτέας έκτασης Ε = 3.430 τ.μ. στη θέση 
«Αφανόρραχα» Περιφ. Δήμου Δαύλειας Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας, την αριθμ. 38 παρ. 1& 41 παρ. 1 του Ν. 
998/79 ως & του άρθρ. 12 παρ. 2 του Ν. 2040/92 «Ρύθμι¬ 
ση θεμάτων αρμοδιότητος Υπ. Γεωργίας κ.λπ.». 

2. Τις αριθμ. α) 160417/1180/8.7.80 & β) 

182447/3049/24.9.80 διαταγές του Υπ. Γεωργίας. 

3. Τις διατάξεις του Ν.2503/97 & την υπ’ αριθμ. 
6747/29.9.97 απόφαση Γεν. Γραμ. Περ/ρειας Στ. Ελλά¬ 
δας περί αρμοδιοτήτων. 


4. Την αρ. 892/6.4.99 αναφορά-πρόταση του Δασαρχεί¬ 
ου Λιβαδειάς για κήρυξη ως αναδασωτέας δημόσιας δα¬ 
σικής έκτασης Ε = 3.430 τ.μ. στη θέση «Αφανόρραχα» 
Περιφ. Δήμου Δαύλειας Ν. Βοιωτίας η οποία καλυπτόταν 
από δασική βλάστηση, αείφυλλα πλατύφυλλα και διά¬ 
σπαρτα πεύκα μικρής ηλικίας και καταστράφηκε από 
πυρκαϊά στις 21.2.1999, αποφασίζουμε: 

Κηρύσσουμε αναδασωτέα με σκοπό την διατήρηση του 
δασικού χαρακτήρα, την προστασία & την αποκατάστα¬ 
ση της δασικής βλάστησης, με φυσική ή τεχνητή αναγέν¬ 
νηση, τη δημόσια δασική έκταση Ε = 3.430 τ.μ. στη θέση 
«Αφανόρραχα» Περιφ. Δήμου Δαύλειας Ν. Βοιωτίας & κα¬ 
ταστράφηκε από πυρκαϊά στις 21.2.1999. 

Η παραπάνω αναδασωτέα έκταση προσδιορίζεται από 
τα στοιχεία Α-1-2-3-4-5-Θ-7-8-9-10-Α, που βρίσκονται στο 
συνημμένο τοπογραφικό διάγραμμα και που αποτελεί α¬ 
ναπόσπαστο μέρος της απόφασης αυτής, ορίζεται δε η 
έκταση: 

ΒΟΡΕΙΑ: Με δημόσια δασική έκταση. 

ΝΟΤΙΑ: Με ένα μικρό τμήμα δημόσιας δασικής έκτασης 
(και εν συνεχεία με ελαιόδενδρα). 

ΑΝΑΤΟΛΙΚΑ: Με δημόσια δασική έκταση. 

ΔΥΤΙΚΑ: Με αγροτική οδό. 

Η απόφαση αυτή να δημοσιευθεί στην Εφημερίδα της 
Κυβέρνησης (τεύχος Δ'). 

Η απόφαση αυτή ισχύει απάτης κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρο 37 
Ν. 3200/55). 

Λιβαδειά, 7 Απριλίου 1999 
Με εντολή Γεν. Γρ. Περιφέρειας 
Ο Διευθυντής Δασών α.α. 

Μ.δο. ΓΕΩΡΓΙΟΣ Ε. ΜΗΛΙΟΣ 






ΟθθΓΡί\<£\^£ &. 



«^Γεώργιος Ε. Μήλιος 
Δασολογ^ς Α.Π.Ο. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 9306/2227 (2) 

Καθορισμός ειδικών όρων και περιορισμών δόμησης στο 
διατηρητέο κτίριο που βρίσκεται εντός του ρυμοτομι¬ 
κού σχεδίου Αθηνών επί της οδού Σμολένσκυ αριθμ. 
23. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του 
Ν. 1577/85 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του 
Ν.1772/1988 «Τροποποίηση διατάξεων του Ν.1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ’ αρ. 103326/1281/15.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων στο Γ ε¬ 
νικό Γραμματέα και στους Προϊσταμένους των Γενικών 
Διευθύνσεων, Δ/νσεων και Τμημάτων του Υπουργείου 
Περιβάλλοντος, Χωροταξίας και Δημοσίων Έργων πλην 
Γενικής Γραμματείας Δημοσίων Έργων» (ΦΕΚ 
1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 27.7.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του ΥΠΕΧΩΔΕ. 

6. Την από 27.7.98 (αρ. πρ. ΥΠΕΧΩΔΕ 
21672/6297/27.7.98) σύμφωνη γνώμη του φερόμενου ως 
ιδιοκτήτη Δημήτρη Αρμακόλα. 

7. Το υπ’ αριθμ. 121/28.7.98 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 


8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Στο κτίριο που βρίσκεται εντός του ρυμοτομικού σχε¬ 
δίου Αθηνών, επί της οδού Σμολένσκυ 23 - Λόφος Στρέφη, 
φερόμενο ως ιδιοκτησία Δημήτρη Αρμακόλα, και το οποίο 
έχει χαρακτηρισθεί ως διατηρητέο με την από 7.12.1992 
Υπουργική Απόφαση «Χαρακτηρισμός ως διατηρητέων 
σαράντα δύο (42) κτιρίων, που βρίσκονται στην περιοχή 
Εξαρχείων του δήμου Αθηναίων και καθορισμός ειδικών 
όρων και περιορισμών δόμησης» (Δ' 150/26.2.93), καθο¬ 
ρίζονται οι παρακάτω όροι και περιορισμοί δόμησης: 

Επιτρέπεται: 

α) Η κάλυψη του οικοπέδου στο σύνολό του (100%). 

β) Η κατασκευή προσθήκης κατ’ επέκταση του ορόφου 
στο πρόσθιο τμήμα του διατηρητέου κτιρίου και σε από¬ 
σταση τουλάχιστον 1,50 μ. από την οικοδομική γραμμή. 

γ) Η κατασκευή κλίμακας ανόδου στον όροφο και κατα¬ 
σκευή μικρού ανελκυστήρα. 

δ) Η αποκατάσταση της αψιδωτής διαφανούς κάλυψης 
της αυλής και η τοποθέτησή της κατακορύφως μέχρι το 
ύψος του ορόφου, η επικάλυψη με στέγη του κτίσματος 
και η δημιουργία δώματος στο βάρος του κτιρίου. 

ε) Η ενίσχυση του φέρονται οργανισμού και η αναδιά¬ 
ταξη των εσωτερικών χώρων του κτιρίου. 

2. Οι παραπάνω ρυθμίσεις φαίνονται στα επτά (7) πρω¬ 
τότυπα διαγράμματα, ένα (1) τοπογραφικό διάγραμμα σε 
κλίμακα 1:500, ένα (1) διάγραμμα κάλυψης σε κλίμακα 
1:200, και πέντε (5) διαγράμματα όψεων, κατόψεων, το¬ 
μών σε κλίμακα 1:50, που θεωρήθηκαν από τον Προϊστά¬ 
μενο της Διεύθυνσης Τοπογραφικών Εφαρμογών με την 
9306/1999 πράξη του και που αντίτυπά τους σε φωτοσμί¬ 
κρυνση δημοσιεύονται με την παρούσα απόφαση. 

Κατά τα λοιπά εφαρμόζονται οι διατάξεις της από 
27.12.92 Υπουργικής Απόφασης. 

3. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Απριλίου 1999 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

